హైదరాబాద్ (ఆంధ్రజ్యోతి బిజినెస్): బాండ్లు, ఈక్విటీ షేర్లు, ఈక్విటీ లింక్డ్ ఇన్స్ర్టుమెంట్స్ ద్వారా 2,500 కోట్ల రూపాయలు సమీకరించేందుకు జిఎంఆర్ ఇన్ఫ్రాస్ట్రక్చర్ రెడీ అవుతోంది. నిధుల సమీకరణకు సంబంధించి నెలాఖరు నాటికల్లా వాటాదారుల అనుమతి తీసుకోవాలని భావిస్తోంది. ఈ నెల 29న జరగనున్న కంపెనీ 21వ అసాధారణ వార్షిక సర్వసభ్య సమావేశంలో ఇందుకు సంబంధించి వాటాదారుల అనుమతిని తీసుకోవాలని జిఎంఆర్ ఇన్ఫ్రా తెలిపింది. ఈక్విటీ షేర్ల జారీ, డిబెంచర్లు, ఈక్విటీ ఆధారిత పథకాల ద్వారా ఈ మొత్తాలను సమీకరించాలని నిర్ణయించినట్లు పేర్కొంది. జిఎంఆర్ గ్రూప్.. ఇంధన, రవాణా, విమానాశ్రయ విభాగాల్లో కార్యకలాపాలు సాగిస్తున్న సంగతి తెలిసిందే. ప్రస్తుతం జిఎంఆర్ ఇన్ఫ్రా 15 విద్యుత్ ప్రాజెక్టులను నిర్వహిస్తుండగా ఇందులో 10 కార్యకలాపాలు సాగిస్తుండగా మరో ఐదు నిర్మాణ దశలో ఉన్నాయి. కాగా ఢిల్లీ, హైదరాబాద్ అంతర్జాతీయ విమానాశ్రయాలను నిర్వహిస్తుండగా  ఇటీవల గోవాలోని మోపా విమానాశ్రయ నిర్వహణ ప్రాజెక్టును చేజిక్కించుకుంది.
hyderabad (aandhrajyoti bijines): bandlu, eekvity sherlu, eekvity linked insrtuments dwara 2,500 kotla roopaayalu sameekarinchenduku gmr infrastracture redy avutondi. nidhula sameekaranaku sambandhinchi nelakharu natikalla vaataadaarula anumati teesukovaalani bhaavistondi. ee nela 29na jaraganunna company 21va asaadhaarana vaarshika sarvasabhya samavesamlo induku sambandhinchi vaataadaarula anumatini teesukovaalani gmr infra telipindi. eekvity sherla jaarii, dibencherlu, eekvity aadhaarita pathakaala dwara ee mottaalanu sameekarinchaalani nirnayinchinatlu perkondi. gmr groop.. indhana, rawana, vimaanaasraya vibhaagaallo kaaryakalaapaalu saagistunna sangati telisinde. prastutam gmr infra 15 vidyut praajektulanu nirvahistundagaa indulo 10 kaaryakalaapaalu saagistundagaa maro aidu nirmaana dasalo unnaayi. kaga dhilli, hyderabad antarjaatiiya vimaanaasrayaalanu nirvahistundagaa  iteevala govaloni mopa vimaanaasraya nirvahana praajektunu chejikkinchukundi.